ddrg/super_eurlex huggingface dataset:
(3)

Izbruh COVID-19 v začetku leta 2020 je spremenil gospodarske in socialne obete za prihodnja leta v Uniji in po svetu. V Uniji so se pojavile nove prednostne naloge, povezane s krizo, ki so osredotočene posebej na okrevanje in odpornost. Te prednostne naloge od Unije zahtevajo takojšen in usklajen odziv, da bi se obvladale gospodarske, socialne in zdravstvene posledice za države članice ter ublažila socialna in gospodarska škoda. Gospodarske posledice krize zaradi COVID-19 so zlasti hudo prizadele ženske. Kriza zaradi COVID-19, kot tudi pretekla gospodarska in finančna kriza, je pokazala, da oblikovanje trdnih in odpornih gospodarstev in finančnih sistemov, ki temeljijo na močnih in vzdržnih gospodarskih in socialnih strukturah, državam članicam pomaga, da se učinkoviteje odzovejo na pretrese in si po njih hitreje opomorejo. Prav tako se je jasno pokazala potreba po pripravljenosti zdravstvenih sistemov, osnovnih javnih storitvah in učinkovitih mehanizmih socialne zaščite. Trajnostne, pametne in družbeno odgovorne reforme in naložbe, ki krepijo rast, preudarne fiskalne politike in nova visokokakovostna delovna mesta za odziv na nove izzive, za odpravo strukturnih gospodarskih pomanjkljivosti ter za krepitev gospodarske odpornosti bodo zato bistvenega pomena, da se gospodarstvo in družba vrneta na pot trajnostnega okrevanja ter se odpravijo gospodarske, socialne in teritorialne razlike v Uniji. To bi bilo treba storiti v interesu blaginje državljanov Unije in v skladu z ustreznimi načeli temeljnih pravic.
IZVEDBENA UREDBA KOMISIJE (EU) 2021/2262

z dne 13. decembra 2021

o registraciji geografske označbe žgane pijače v skladu s členom 30(2) Uredbe (EU) 2019/787 Evropskega parlamenta in Sveta „Bayerischer Blutwurz“

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2019/787 Evropskega parlamenta in Sveta z dne 17. aprila 2019 o opredelitvi, opisu, predstavitvi in označevanju žganih pijač, uporabi imen žganih pijač pri predstavitvi in označevanju drugih živil, zaščiti geografskih označb žganih pijač, uporabi etanola in destilatov kmetijskega porekla v alkoholnih pijačah ter o razveljavitvi Uredbe (ES) št. 110/2008 (1) in zlasti člena 30(2) Uredbe,

ob upoštevanju naslednjega:

(1) Komisija je v skladu s členom 17(5) Uredbe (ES) št. 110/2008 Evropskega parlamenta in Sveta (2) preučila zahtevo Nemčije z dne 7. junija 2019 za registracijo imena „Bayerischer Blutwurz“ kot geografske označbe.

(2) Uredba (EU) 2019/787, ki nadomešča Uredbo (ES) št. 110/2008, je začela veljati 25. maja 2019. V skladu s členom 49(1) navedene uredbe se poglavje III Uredbe (ES) št. 110/2008 o geografskih označbah razveljavi z učinkom od 8. junija 2019.

(3) Ker je Komisija ugotovila, da je zahtevek skladen z Uredbo (ES) št. 110/2008, je glavne specifikacije tehnične dokumentacije v skladu s členom 17(6) navedene uredbe in členom 50(4), prvi pododstavek, Uredbe (EU) 2019/787 objavila v Uradnem listu Evropske unije (3).

(4) Komisija v skladu s členom 27(1) Uredbe (EU) 2019/787 ni prejela nobenega obvestila o ugovoru.

(5) Zato bi bilo treba ime „Bayerischer Blutwurz“ registrirati kot geografsko označbo –

SPREJELA NASLEDNJO UREDBO:

Člen 1 Geografska označba „Bayerischer Blutwurz“ se registrira. V skladu s členom 30(4) Uredbe (EU) 2019/787 ta uredba geografski označbi „Bayerischer Blutwurz“ zagotovi zaščito iz člena 21 Uredbe (EU) 2019/787.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 13. decembra 2021 Za Komisijo v imenu predsednice Janusz WOJCIECHOWSKI član Komisije

(1) UL L 130, 17.5.2019, str. 1.

(2) Uredba (ES) št. 110/2008 Evropskega parlamenta in Sveta z dne 15. januarja 2008 o opredelitvi, opisu, predstavitvi, označevanju in zaščiti geografskih označb žganih pijač ter razveljavitvi Uredbe Sveta (EGS) št. 1576/89 (UL L 39, 13.2.2008, str. 16).

(3) UL C 351, 1.9.2021, str. 28.
(5)

Evropska agencija za varnost hrane (v nadaljnjem besedilu: Agencija) je v mnenjih z dne 29. novembra 2018 (4), 28. januarja 2021 (5) in 30. oktobra 2014 (6) ugotovila, da snov dekokvinat pod predlaganimi pogoji uporabe nima škodljivega učinka na zdravje živali, zdravje ljudi ali na okolje in je učinkovita pri preprečevanju kokcidioze. Ugotovljeno je bilo tudi, da za zagotovitev varnosti potrošnikov ni potrebno določiti karence in mejnih vrednosti ostankov. Agencija je tudi ugotovila, da zahtevana zamenjava nosilcev in fizične oblike v proizvodu Avi-Deccox 60G glede na proizvod Deccox ne vpliva na njegovo varnost in zmogljivost za obvladovanje kokcidioze. Zato se obe obliki dodatka štejeta za enakovredni v smislu obvladovanja kokcidioze. Agencija je ugotovila, da bi bilo treba izvesti poprodajni nadzor za spremljanje odpornosti Eimeria spp. Potrdila je tudi poročilo o analizni metodi krmnega dodatka v krmi, ki ga je predložil referenčni laboratorij, ustanovljen z Uredbo (ES) št. 1831/2003.
(3)

Glede na sistemski pomen dejavnosti investicijskih podjetij, kot so navedene v členu 5 Direktive (EU) 2019/2034, in potencialno velik vpliv širjenja negativnih učinkov po finančnem sektorju bi bilo treba za namene člena 5(1)(b) Direktive (EU) 2019/2034 upoštevati investicijska podjetja, ki so klirinški člani, kot so opredeljeni v členu 4(1)(3) Uredbe (EU) 2019/2033, ki ponujajo klirinške storitve drugim finančnim institucijam, ki same niso klirinški člani.
(4)

Med septembrom 2019 in julijem 2021 je z Mavretanijo potekalo osem krogov pogajanj. Ta pogajanja so se zaključila in 28. julija 2021 sta bila parafirana Sporazum o partnerstvu o trajnostnem ribištvu med Evropsko unijo in Islamsko republiko Mavretanijo (v nadaljnjem besedilu: Sporazum o partnerstvu) in Protokol o izvajanju (v nadaljnjem besedilu: Protokol).
3c351i

–

L-histidin monohidroklorid monohidrat

Sestava dodatka prah z najnižjo vsebnostjo L-histidin monohidroklorid monohidrata 98 % in histidina 72 % in najvišjo vsebnostjo histamina 100 ppm

vse živalske vrste razen rib

–

–

–

1. V navodilih za uporabo dodatka in premiksa se navedejo pogoji skladiščenja in obstojnost pri toplotni obdelavi. 2. Na oznaki dodatka in premiksa se navede naslednje: — „Dodajanje L-histidin monohidroklorid monohidrata se omeji na prehranske potrebe ciljne živali, ki so odvisne od vrste, fiziološkega stanja živali, ravni učinkovitosti, okoljskih pogojev, ravni drugih aminokislin v prehrani in ravni esencialnih elementov v sledovih, kot sta baker in cink.“ — „Vsebnost histidina.“ 3. Nosilci dejavnosti poslovanja s krmo zaradi morebitnih tveganj pri vdihavanju ali stiku s kožo za uporabnike dodatka in premiksov določijo operativne postopke in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z ustrezno osebno zaščitno opremo, vključno z zaščito za oči, kožo in dihala.
(a)

obrati akvakulture, ki so zaprti objekti ali ki ne izpuščajo odpadne vode neposredno v naravne vode in ne premikajo živali iz akvakulture v druge obrate akvakulture ali jih ne izpuščajo v naravo ter spadajo v eno od naslednjih vrst obratov akvakulture: (i) prostori, v katerih so okrasne živali razstavljene v akvarijih ali ribnikih kot hišne živali; (ii) restavracije, v katerih so živali iz akvakulture razstavljene v akvarijih ali ribnikih in so namenjene za prehrano ljudi; (iii) obrati, v katerih se živali iz akvakulture gojijo zaradi zdravstvenega varstva in drugih podobnih namenov; (iv) trgovine na drobno, ki prodajajo živali iz akvakulture, ki so predvidene za okrasne namene, ki jih dobavlja neposredno obrat akvakulture ali skupina obratov akvakulture, ki so odobreni v skladu s členom 176 ali členom 177 Uredbe (EU) 2016/429 („odobreni obrat akvakulture“), in ki se prodajo neposredno končnemu skrbniku hišnih živali; (v) objekti za rekreacijske dejavnosti na prostem, v katerih se živali iz akvakulture gojijo v ribnikih za estetske namene ali za namene kakovosti vode, ki jih neposredno oskrbuje odobreni obrat akvakulture; (vi) gospodinjstva, v katerih se živali iz akvakulture gojijo na prostem v ribnikih ali bazenih izključno za osebno porabo in ki jih neposredno oskrbuje odobreni obrat akvakulture.
(4)

Za zagotovitev ravni varstva osebnih podatkov, ki je v skladu z Uredbo (EU) 2016/679 Evropskega parlamenta in Sveta (2), bi moral vsak prenos osebnih podatkov tretjim državam potekati popolnoma v skladu z navedeno uredbo. Eden od takih načinov za izmenjavo osebnih podatkov med pristojnimi organi in nadzornimi organi tretjih držav so upravni dogovori, ki zagotavljajo ustrezne zaščitne ukrepe v skladu s členom 46(3) Uredbe (EU) 2016/679, v katere so vključene izvršljive in učinkovite pravice za fizične osebe v zvezi z njihovimi osebnimi podatki. Za prenos osebnih podatkov med organi za finančni nadzor iz Evropskega gospodarskega prostora (EGP) in organi za finančni nadzor zunaj EGP sta tak upravni dogovor pripravila Mednarodno združenje nadzornikov trga vrednostnih papirjev (IOSCO) in Evropski organ za vrednostne papirje in trge (ESMA) (3), Evropski odbor za varstvo podatkov (EOVP) pa je zanj izdal pozitivno mnenje (4). Upravni dogovor ESMA-IOSCO so podpisali vsi organi za finančni nadzor iz EGP in številni organi za finančni nadzor zunaj EGP. Glede na široko institucionalno soglasje o zaščitnih ukrepih za varstvo osebnih podatkov iz upravnega dogovora ESMA-IOSCO ta zagotavlja model za prihodnje podobne dogovore, ki bodo urejali prenos osebnih podatkov med pristojnimi organi in nadzornimi organi tretjih držav, ki niso pogodbenice upravnega dogovora ESMA-IOSCO. Vendar bi morali organi držav članic, ki uporabljajo model upravnega dogovora ESMA-IOSCO, še vedno pridobiti dovoljenje organa za varstvo podatkov v skladu s členom 46(3) Uredbe (EU) 2016/679.
(7)

Agencija je 24. novembra 2020 sprejela znanstveni mnenji „Varnost olja iz Schizochytrium limacinum (sev FCC-3204) kot novega živila za uporabo v začetnih formulah za dojenčke in nadaljevalnih formulah v skladu z Uredbo (EU) 2015/2283“ (5) („Safety of oil from Schizochytrium limacinum (strain FCC-3204) for use in infant and follow-on formula as a novel food pursuant to Regulation (EU) 2015/2283“) ter „Varnost olja iz Schizochytrium limacinum (sev FCC-3204) kot novega živila za uporabo v prehranskih dopolnilih v skladu z Uredbo (EU) 2015/2283“ (6) („Safety of oil from Schizochytrium limacinum (strain FCC-3204) for use in food supplements as a novel food pursuant to Regulation (EU) 2015/2283“). Ti mnenji sta v skladu z zahtevami iz člena 11 Uredbe (EU) 2015/2283.
IZVEDBENA UREDBA KOMISIJE (EU) 2021/1343

z dne 10. avgusta 2021

o odobritvi spremembe specifikacije proizvoda za registrirano geografsko označbo žgane pijače

(Újfehértói meggypálinka)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2019/787 Evropskega parlamenta in Sveta z dne 17. aprila 2019 o opredelitvi, opisu, predstavitvi in označevanju žganih pijač, uporabi imen žganih pijač pri predstavitvi in označevanju drugih živil, zaščiti geografskih označb žganih pijač, uporabi etanola in destilatov kmetijskega porekla v alkoholnih pijačah ter o razveljavitvi Uredbe (ES) št. 110/2008 (1) in zlasti člena 30(2) Uredbe,

ob upoštevanju naslednjega:

(1) V skladu s členom 21 v povezavi s členom 17(5) Uredbe (ES) št. 110/2008 (2) Evropskega parlamenta in Sveta je Komisija preučila zahtevek Madžarske z dne 18. aprila 2017 za odobritev spremembe tehnične dokumentacije za geografsko označbo „Újfehértói meggypálinka“, zaščiteno na podlagi Uredbe (ES) št. 110/2008.

(2) Uredba (EU) 2019/787, ki nadomešča Uredbo (ES) št. 110/2008, je začela veljati 25. maja 2019. V skladu s členom 49(1) navedene uredbe se poglavje III Uredbe (ES) št. 110/2008 o geografskih označbah razveljavi z učinkom od 8. junija 2019. V skladu s členom 22(2) Uredbe (EU) 2019/787 se tehnična dokumentacija, predložena kot del zahtevka pred 8. junijem 2019 na podlagi Uredbe (ES) št. 110/2008, šteje kot specifikacija proizvoda.

(3) Ker je Komisija ugotovila, da je zahtevek za spremembo skladen z Uredbo (ES) št. 110/2008, ga je v skladu s členom 17(6) navedene uredbe in prvim pododstavkom člena 50(4) Uredbe (EU) 2019/787 objavila v Uradnem listu Evropske unije (3).

(4) Ker v skladu s členom 27(1) Uredbe (EU) 2019/787 Komisija ni prejela nobenega ugovora, bi bilo treba spremembo specifikacije proizvoda odobriti na podlagi člena 30(2) navedene uredbe, ki se smiselno uporablja za spremembe specifikacije proizvoda –

SPREJELA NASLEDNJO UREDBO:

Člen 1 Sprememba specifikacije proizvoda v zvezi z imenom „Újfehértói meggypálinka“, objavljena v Uradnem listu Evropske unije, se odobri.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 10. avgusta 2021 Za Komisijo v imenu predsednice Janusz WOJCIECHOWSKI član Komisije

(1) UL L 130, 17.5.2019, str. 1.

(2) Uredba (ES) št. 110/2008 Evropskega parlamenta in Sveta z dne 15. januarja 2008 o opredelitvi, opisu, predstavitvi, označevanju in zaščiti geografskih označb žganih pijač ter razveljavitvi Uredbe Sveta (EGS) št. 1576/89 (UL L 39, 13.2.2008, str. 16).

(3) UL C 147, 26.4.2021, str. 7.
IZVEDBENA UREDBA KOMISIJE (EU) 2021/1263

z dne 26. julija 2021

o zaščiti iz člena 99 Uredbe (EU) št. 1308/2013 Evropskega parlamenta in Sveta za ime („Muškat momjanski/Moscato di Momiano“ (ZOP))

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 99 Uredbe,

ob upoštevanju naslednjega:

(1) V skladu s členom 97(2) in (3) Uredbe (EU) št. 1308/2013 je Komisija preučila vlogo Hrvaške za registracijo imena „Muškat momjanski/Moscato di Momiano“ in jo objavila v Uradnem listu Evropske unije (2).

(2) Komisija ni prejela nobenega ugovora v skladu s členom 98 Uredbe (EU) št. 1308/2013.

(3) V skladu s členom 99 Uredbe (EU) št. 1308/2013 bi bilo treba ime „Muškat momjanski/Moscato di Momiano“ zaščititi in vnesti v register iz člena 104 navedene uredbe.

(4) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1 Ime „Muškat momjanski/Moscato di Momiano“ (ZOP) se zaščiti.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 26. julija 2021 Za Komisijo V imenu predsednice Janusz WOJCIECHOWSKI Član Komisije

(1) UL L 347, 20.12.2013, str. 671.

(2) UL C 36, 2.2.2021, str. 22.
3b510

—

manganov kelat hidroksiliranega analoga metionina

Lastnosti dodatka manganov kelat hidroksiliranega analoga metionina z vsebnostjo mangana 14 % in vsebnostjo (2-hidroksi-4-metiltio) butanojske kisline 76 % najvišja vsebnost niklja: 170 ppm v trdni obliki Analizna metoda (1) Za določanje količine hidroksiliranega analoga metionina v krmnem dodatku: — titrimetrija, potenciometrična titracija po reakciji redukcije oksidacije; za določanje količine skupnega mangana v krmnem dodatku in premiksih: — atomska absorpcijska spektrometrija (AAS) (EN ISO 6869) ali — atomska emisijska spektrometrija z induktivno sklopljeno plazmo (ICP-AES) (EN 15510) ali — atomska emisijska spektrometrija z induktivno sklopljeno plazmo po razklopu pod tlakom (ICP-AES) (EN 15621); za določanje količine skupnega mangana v posamičnih krmilih in krmnih mešanicah: — atomska absorpcijska spektrometrija (AAS) (Uredba Komisije (ES) št. 152/2009, Priloga IV-C) ali — atomska absorpcijska spektrometrija (AAS) (EN ISO 6869) ali — atomska emisijska spektrometrija z induktivno sklopljeno plazmo (ICP-AES) (EN 15510) ali — atomska emisijska spektrometrija z induktivno sklopljeno plazmo po razklopu pod tlakom (ICP-AES) (EN 15621).

vse vrste

—

—

ribe: 100 (skupaj) druge vrste: 150 (skupaj)

1. Dodatek se vključi v krmo v obliki premiksa. 2. Manganov kelat hidroksiliranega analoga metionina se lahko daje na trg in uporablja kot dodatek v pripravku. 3. Nosilci dejavnosti poslovanja s krmo zaradi morebitnih tveganj pri vdihavanju, stiku s kožo ali stiku z očmi za uporabnike dodatka in premiksov določijo postopke varnega ravnanja in ustrezne organizacijske ukrepe, zlasti zaradi vsebnosti težkih kovin, vključno z nikljem. Kadar tveganj ni mogoče zmanjšati na sprejemljivo raven s temi postopki in ukrepi, se dodatek in premiksi uporabljajo z ustrezno osebno zaščitno opremo.
(3)

Institucije uporabljajo medvalutne zamenjave obrestnih mer za varovanje pred valutnim tveganjem, ki izhaja iz financiranja ali naložb v tujih valutah. Čeprav so taki posli odvisni predvsem od povzročiteljev valutnega tveganja, so lahko odvisni tudi od drugih povzročiteljev tveganja, kot so povzročitelji obrestnega tveganja. Ker pa tržne izkušnje kažejo, da je učinek teh drugih povzročiteljev tveganja za te posebne vrste poslov, če posel spada v to vrsto, zelo pogosto nepomemben, bi to moralo zadostovati za opredelitev takih poslov kot poslov z izvedenimi finančnimi instrumenti z le enim pomembnim povzročiteljem tveganja.
DELEGIRANA UREDBA KOMISIJE (EU) 2021/859

z dne 4. februarja 2021

o dopolnitvi Uredbe (EU) 2019/1700 Evropskega parlamenta in Sveta z določitvijo števila in nazivov spremenljivk za podatkovni niz na področju izobraževanja in usposabljanja

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2019/1700 Evropskega parlamenta in Sveta z dne 10. oktobra 2019 o ustanovitvi skupnega okvira za evropsko statistiko v zvezi z osebami in gospodinjstvi na podlagi podatkov na individualni ravni, zbranih z vzorci, spremembi uredb (ES) št. 808/2004, (ES) št. 452/2008 in (ES) št. 1338/2008 Evropskega parlamenta in Sveta in razveljavitvi Uredbe (ES) št. 1177/2003 Evropskega parlamenta in Sveta ter Uredbe Sveta (ES) št. 577/98 (1) ter zlasti člena 6(1) Uredbe,

ob upoštevanju naslednjega:

(1) Za kritje potreb, opredeljenih v ustreznih podrobnih vsebinah, bi morala Komisija določiti število in nazive spremenljivk za podatkovni niz na področju izobraževanja in usposabljanja.

(2) Število spremenljivk, ki jih je treba zbrati, ne bi smelo presegati za več kot 5 % števila spremenljivk, zbranih za področje izobraževanja in usposabljanja, ko je Uredba (EU) 2019/1700 začela veljati –

SPREJELA NASLEDNJO UREDBO:

Člen 1 Število in nazivi spremenljivk za podatkovni niz na področju izobraževanja in usposabljanja so določeni v Prilogi.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 4. februarja 2021 Za Komisijo predsednica Ursula VON DER LEYEN

(1) UL L 261I, 14.10.2019, str. 1.
(1)

EIOPA mora imeti možnost, da pri ugotavljanju, ali obstaja pomemben pomislek glede zaščite vlagateljev ali grožnja za pravilno delovanje in celovitost finančnih trgov ali za stabilnost celotnega finančnega sistema v Uniji ali njegovega dela, uporabi jasna merila in dejavnike. Ta uredba podrobneje določa ta merila in dejavnike, vključno s tistimi iz točk (a), (b), (c) in (d) drugega pododstavka člena 65(9) Uredbe (EU) 2019/1238.
(13)

Evropska agencija za varnost hrane (v nadaljnjem besedilu: Agencija) je v mnenju z dne 14. marca 2019 o varnosti semen oljne kadulje (Salvia hispanica L.) kot novega živila za razširjene uporabe v skladu z Uredbo (EU) 2015/2283 (Safety of chia seeds (Salvia hispanica L.) as a novel food for extended uses pursuant to Regulation (EU) 2015/2283) (11) ugotovila, da je uporaba semen oljne kadulje v živilih, ki za proizvodnjo, predelavo ali pripravo ne potrebujejo toplotne obdelave pri ali nad 120 °C, varna brez posebnih omejitev in varnostnih ukrepov glede njihovih ravni uporabe.
Ohišje objektiva za kamero iz kovine in plastične mase z bajonetnim spojem, dimenzij približno 92 x 86 x 35,1 mm. Izdelek se namesti na prednjo stran digitalne video snemalne kamere, in sicer med video snemalno kamero in objektiv. Zasnovan je tako, da omogoča uporabo objektiva na digitalnih video snemalnih kamerah z različno velikostjo navojev za pritrjevanje, ki zagotavljajo mehansko upravljanje zaslonke s premikanjem nastavitev zaslonke.

9002 11 00
(11)

Cilj sistema nadzora uvoza 2 (ICS2), kot je bil razvit prek projekta ICS2 iz Izvedbenega sklepa (EU) 2019/2151, je okrepiti zaščito in varnost blaga, ki vstopa v Unijo. Sistem podpira zbiranje podatkov o vstopni skupni deklaraciji od različnih gospodarskih subjektov in drugih oseb, ki delujejo v mednarodnih dobavnih verigah za blago. Namenjen je podpori vsem izmenjavam informacij v zvezi z izpolnjevanjem zahtev za vstopno skupno deklaracijo med carinskimi organi držav članic ter gospodarskimi subjekti in drugimi osebami prek usklajenega vmesnika za gospodarske subjekte, ki je razvit kot skupna ali nacionalna aplikacija. Namenjen je tudi podpori, prek skupnega odložišča in povezanih procesov, skupnemu izvajanju analize varnostnih in varstvenih tveganj v realnem času s strani carinskih uradov prvega vstopa ter izmenjavi rezultatov analize tveganj med carinskimi organi držav članic preden blago zapusti tretjo državo in/ali preden prispe na carinsko območje Unije. Sistem podpira carinske ukrepe za obravnavo varnostnih in varstvenih tveganj, ugotovljenih po analizi tveganj, vključno s carinskimi kontrolami in izmenjavo rezultatov kontrol, ter po potrebi obveščanje gospodarskih subjektov in drugih oseb o nekaterih ukrepih, ki jih morajo sprejeti za zmanjšanje tveganj. Sistem podpira Komisijo in carinske organe držav članic pri spremljanju in ocenjevanju izvajanja skupnih meril in standardov varnostnih in varstvenih tveganj ter kontrolnih ukrepov in prednostnih kontrolnih področij iz zakonika.
(13)

V mnenjih Agencije je bilo ugotovljeno tudi, da uporaba barv in mavcev na prostem, ki so tretirani s karbendazimom ali ga vsebujejo, pomeni nesprejemljivo tveganje za površinske vode in usedline med življenjsko dobo izdelkov. Ni bilo mogoče določiti nobenega ustreznega ukrepa za zmanjšanje tveganja, s katerim bi preprečili izpust karbendazima v kanalizacijo med življenjsko dobo takih tretiranih izdelkov, kadar se uporabljajo na prostem. Zato Komisija poleg priporočil iz mnenj Agencije meni, da je primerno, da se biocidni proizvodi, ki vsebujejo karbendazim, ne bi smeli uporabljati v barvah in mavcih, namenjenih za uporabo na prostem. Poleg tega se barve in mavci, ki so tretirani s karbendazimom ali ga vsebujejo, ne bi smeli dajati na trg za uporabo na prostem. Barve in mavce, ki so tretirani s karbendazimom ali ga vsebujejo, bi morali biti označeni tako, da se ne smejo uporabljati na prostem.